Ny Android-update på vej til Nokia 8 | Mobilsiden.dk
Mobilsiden.dk / Nyhedsoversigt / Ny Android-update på vej til Nokia 8
Niels de Boissezon 13. okt 2017 kl. 10:20
Nokia 8 får en større softwareopdatering for oktober måned
HMD Global synes at leve op til deres egen målsætning med hyppige software-opdateringer til deres Android-smartphones. I dag er det blevet topmobilen Nokia 8’s tur, som modtager en større softwareopdatering på i alt 295 MB.
Opdateringen bringer dog ikke nyeste Android 8.0 Oreo med sig, det er fortsat Android 7.1.1 der ligger til grund for opdateringen, men Googles sikkerhedsopdateringer for oktober er med i sofwareupgraden.
I dokumentationen til opdateringen lover HMD Global desuden forbedret stabilitet og en stribe opdateringer til brugerinterfacen.
Nokia har tidligere meddelt, at Android 8.0 Oreo vil finde vej til samtlige af selskabets telefoner inden udgangen af året.
Du kan hente softwareupdaten ved at gå under indstillinger, ’Om telefonen’ og der vælge ’opdatering af systemsoftware’.